През 1701 г. Великобритания, Португалия и Холандия застават на страната на Свещената Римска империя във Войната за испанското наследство против Испания и Франция, която продължава до 1714 г. В сключения Утрехтски мирен договор, Филип се отказва от претенции към френския трон, а Испания губи империята си в Европа. Британската империя разширява своята територия: от Франция тя получава Нюфаундленд и Акадия, а от Испания – Гибралтар и Менорка. Гибралтар става важна военноморска база, която контролира морския път между Средиземно море в Атлантика. Менорка по-късно е върната на Испания, съгласно Амиенския договор от 1802 г. Испания отстъпва на Великобритания и изгодните права за търговия с роби в Латинска Америка.